У Год навукі ў носьбітаў беларускай мовы і тых, хто жадае авалодаць ёю, з’явілася ўнікальная магчымасць наведаць курсы прынцыпова новага фармату. Адметнай спецыфікай арганізаваных пры Інстытуце мовазнаўства імя Якуба Коласа навукова-асветніцкіх курсаў “Беларуская мова” з’яўлялася папулярызацыя беларускай мовы незвычайным шляхам: акадэмічныя вучоныя-мовазнаўцы дзяліліся ў папулярнай форме сваімі здабыткамі. Ідэя правядзення курсаў знайшла шырокую падтрымку з боку Старшыні Прэзідыуіма НАН Беларусі і кіраўніцтва Аддзялення гуманітарных навук і мастацтваў.